**เอกสารหลักฐานประกอบการพิจารณาคำขออนุญาตจัดตั้งหรือขอความเห็นชอบเป็น QAB สัญชาติมาเลเซีย มีรายละเอียดดังนี้**

เอกสารแนบ 1

1. สำหรับธนาคารพาณิชย์ต่างประเทศสัญชาติมาเลเซียที่ยื่นคำขอ

* 1. หนังสือแสดงการเป็นนิติบุคคลที่ประกอบธุรกิจธนาคารพาณิชย์ที่รับรองโดยสถานทูตหรือสถานกงสุลของประเทศนั้นซึ่งตั้งอยู่ในประเทศไทย หรือโนตารีพับลิกหรือบุคคลซึ่งมีอำนาจและหน้าที่อย่างเดียวกับโนตารีพับลิก *(สำหรับคำขอกรณี A)*
  2. หนังสือแสดงการมีอำนาจลงนามแทนธนาคารพาณิชย์ต่างประเทศสัญชาติมาเลเซียที่ยื่นคำขอของกรรมการหรือผู้บริหารระดับสูงที่รับรองโดยสถานทูตหรือสถานกงสุลของประเทศนั้นซึ่งตั้งอยู่ในประเทศไทย หรือโนตารีพับลิกหรือบุคคลซึ่งมีอำนาจและหน้าที่อย่างเดียวกับโนตารีพับลิก *(สำหรับคำขอกรณี A)*

1.3 หนังสือจากหน่วยงานกำกับดูแลสถาบันการเงินของธนาคารพาณิชย์ต่างประเทศสัญชาติมาเลเซียที่ยื่นคำขอหรือบริษัทแม่ รับรองและยินยอมให้ยื่นคำขออนุญาตจัดตั้งหรือขอความเห็นชอบเป็น QAB ในรูปแบบธนาคารพาณิชย์ที่เป็นบริษัทลูกของธนาคารพาณิชย์ต่างประเทศในประเทศไทย และยินยอมให้ข้อมูลเกี่ยวกับธนาคารพาณิชย์ต่างประเทศสัญชาติมาเลเซียที่ยื่นคำขอหรือบริษัทแม่อย่างเพียงพอแก่ธนาคารแห่งประเทศไทยในการพิจารณาคำขอ *(สำหรับคำขอทุกกรณี)*

* 1. หนังสือรับรองจากธนาคารพาณิชย์ต่างประเทศสัญชาติมาเลเซียที่ยื่นคำขอหรือบริษัทแม่ ดังนี้

- รับรองว่าจะดูแลและดำเนินการให้ QAB สัญชาติมาเลเซียปฏิบัติตามกฎหมาย กฎระเบียบ และนโยบายของประเทศไทย ทั้งที่มีอยู่แล้วในปัจจุบัน หรือที่จะมีขึ้นในอนาคต

- รับรองว่าจะให้การสนับสนุนด้านสภาพคล่องและการเพิ่มทุนใน QAB สัญชาติมาเลเซียอย่างเต็มที่โดยทันทีที่เงินกองทุนของธนาคารพาณิชย์ที่เป็นบริษัทลูกลดลงหรือมีแนวโน้มว่าจะลดลงต่ำกว่าเกณฑ์ที่กฎหมายกำหนด

- รับรองว่าจะให้ข้อมูลอย่างถูกต้องครบถ้วนแก่ธนาคารแห่งประเทศไทย โดยมิชักช้าเมื่อธนาคารแห่งประเทศไทยร้องขอ

*(สำหรับคำขอกรณี A และ B)*

* 1. รายงานประจำปีซึ่งประกอบด้วยโครงสร้างผู้ถือหุ้น และงบการเงินของธนาคารพาณิชย์ต่างประเทศสัญชาติมาเลเซียที่ยื่นคำขอ ย้อนหลัง 5 ปี รวมถึงสัดส่วนรายได้จำแนกตามประเภทกลุ่มผลิตภัณฑ์ *(สำหรับคำขอกรณี A)*
  2. โครงสร้างกลุ่มธุรกิจทางการเงิน ซึ่งประกอบด้วย บริษัทแม่ บริษัทลูก และบริษัทร่วม *(สำหรับคำขอกรณี A)*

2. สำหรับ QAB สัญชาติมาเลเซีย

2.1 แผนการดำเนินงานซึ่งอย่างน้อยต้องประกอบด้วย

- ประมาณการงบการเงินไม่ต่ำกว่า 3 ปี โดยในปีแรกต้องแสดงรายละเอียดของงบการเงินเป็นรายไตรมาส พร้อมแสดงรายละเอียดสมมติฐานในการจัดทำประมาณการงบการเงิน

- กลยุทธ์ในการดำเนินธุรกิจ (Business Strategy) ที่ครอบคลุมการประกอบธุรกิจของ QAB สัญชาติมาเลเซียอย่างครบวงจร

- การวิเคราะห์ภาวะการแข่งขัน (Competitive Analysis)

- แผนการระดมทุน แหล่งที่มาของเงินทุน และแผนสินเชื่อ

- แผนการเตรียมความพร้อมด้าน IT

ทั้งนี้ ให้จัดทำแผนการดำเนินงานที่มีข้อมูลที่ครบถ้วนตามแนวทางการจัดทำแผนการดำเนินงานของ QAB สัญชาติมาเลเซีย (เอกสารแนบ 2) *(สำหรับคำขอทุกกรณี)*

2.2 แผนการจัดตั้งสำนักงานใหญ่ มีจุดให้บริการและช่องทางการให้บริการ (รวมถึงแผนการทยอยลดจำนวนจุดให้บริการด้วย) และกลุ่มธุรกิจทางการเงิน *(สำหรับคำขอทุกกรณี)*

2.3 รายละเอียดของโครงสร้างองค์กร พร้อมคำอธิบายหน้าที่ของเจ้าหน้าที่ที่เกี่ยวข้องในการบริหารงานของ QAB สัญชาติมาเลเซีย รวมทั้งระบุคุณสมบัติและประสบการณ์ของบุคคลากรหลักของ QAB สัญชาติมาเลเซีย *(สำหรับคำขอกรณี A และ B)*

2.4 แบบรับรองคุณสมบัติผู้ถือหุ้นรายใหญ่ของ QAB สัญชาติมาเลเซีย โดยให้กรอกข้อมูลตามที่ระบุในแบบรับรองคุณสมบัติ (เอกสารแนบ 4) (สำหรับคำขอกรณี A และ B)

2.5 ประวัติของผู้ที่จะเป็นประธานกรรมการ ประธานกรรมการบริหารและ/หรือประธานเจ้าหน้าที่บริหาร ผู้จัดการ หรือผู้ซึ่งมีตำแหน่งเทียบเท่าที่เรียกชื่ออย่างอื่น โดยให้กรอกข้อมูลตามที่ระบุในแบบแสดงประวัติ (เอกสารแนบ 5)

ทั้งนี้ บุคคลที่จะดำรงตำแหน่งดังกล่าวต้องมีคุณสมบัติและไม่มีลักษณะต้องห้ามตามมาตรา 24 แห่งพระราชบัญญัติธุรกิจสถาบันการเงิน พ.ศ. 2551 และประกาศธนาคารแห่งประเทศไทยเกี่ยวกับหลักเกณฑ์การพิจารณาให้ความเห็นชอบแต่งตั้งกรรมการ ผู้จัดการ ผู้มีอำนาจในการจัดการ หรือที่ปรึกษาของสถาบันการเงิน *(สำหรับคำขอกรณี A และ B)*

2.6 แผนการเตรียมการเพื่อรองรับการประกอบธุรกิจของ QAB สัญชาติมาเลเซีย โดยต้องแสดงหลักฐานเพื่อให้แน่ใจว่าจะสามารถปฏิบัติตามแผนการหลังจากได้รับอนุญาตให้จัดตั้งหรือได้รับความเห็นชอบให้เป็น QAB สัญชาติมาเลเซียได้ เช่น แผนการนำเงินทุนเข้ามาไทย แผนการตั้งสาขา/ จุดให้บริการ แผนด้านบุคลากร/จ้างพนักงาน *(สำหรับคำขอกรณี A และ B)*